Corrado Ursi

Corrado Ursi (født 26. juli 1908 i Andria i Italia, død 29. august 2003 i Napoli) var en av Den katolske kirkes kardinaler, og var erkebiskop av Napoli 1966–1987.
I 1967 ble han kreert til kardinal av pave Paul VI. Han deltok i konklavet august 1978 som valgte pave Johannes Paul I, og i konklavet oktober 1978 som valgte pave Johannes Paul II.


== Liv og virke ==


=== Bakgrunn ===
Corrado Ursi var sønn av en baker. Han ble døpt dagen etter fødselen i sognekirken San Agostino på hjemstedet.Corrado Ursi studerte fagene katolsk teologi og filosofi i Andria og Molfetta.


=== Prest ===
Han ble presteviet 25. juli 1931, og virket deretter som viserektor og så rektor ved det pavelige katolske presteseminar i Molfetta og som sjelesørger i en rekke menigheter.  I løpet av denne tiden ble 400 prester ordinert fra dette seminaret.


=== Biskop, erkebiskop ===
Pave Pius XII utnevnte ham 29. juli 1951 til biskop av Nardò. Han mottok bispevielsen 30. september samme år av den senere kardinal Carlo Confalonieri som da var sekretær for Den hellige kongregasjon for seminarer og universiteter. Pave Johannes XXIII promoverte ham den 30. november 1961 ledelsen for erkebispedømmet Acerenza.
Corrado Ursi deltok fra 1962 til 1965 på det annet vatikankonsil.


=== Erkebiskop av Napoli, kardinal ===
Pave Paul VI utnevnte ham den 23. mai 1966 til erkebiskop av Napoli. Året etter, den 26. juni 1967, kreerte han ham til kardinalprest med tittelkirken San Callisto. Under sin rid som erkebiskop av Napoli var han samtidig storkansler ved Det pavelige teologiske fakultet for Sør-Italia. Der arbeidet han særlig for de fattige, hjemløse og foreldreløse barn. Ofte gikk han ut i gatene, iført en ordinær svart soutane.
Han deltok i konklavet august 1978 som valgte pave Johannes Paul I, og i konklavet oktober 1978 som valgte pave Johannes Paul II.
Corrado kardinal Ursi fratrådte av aldersgrunner ledelsen av erkebispedømmet Napoli i 1987. Han ble deretter æresborger av Napoli. Kardinal Ursi døde den 29. august 2003 i en alder av 95 år i Napoli og ble bisatt i Capodimonte-basilikaen. Inntil han døde var han den siste gjenlevende kardinalen som var blitt kreert ved konsistoriet av 1967.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Kardinal Carlo Confalonieri (1893-1986) *1941
Kardinal Corrado Ursi (1908-2003) *1951


== Verker ==
Corrado Card. Ursi: Lettere pastorali. 1966-1974, Torre del Greco, Tipografia A.C.M., 1975.
Corrado Card. Ursi: Vescovo per voi con voi fratello. Testi e documenti di un servizio episcopale, Torre del Greco, Tipografia A.C.M., 1976.
Corrado Card. Ursi: Una vita in dono. Testi e documenti di un servizio episcopale, Torre del Greco, Tipografia A.C.M., 1981.


== Referanser ==


== Eksterne lenker ==
Biografi på The Cardinals of the Holy Roman Church